**PÁPAKÖRNYÉKI ÖNKORMÁNYZATOK**

**FELADATELLÁTÓ TÁRSULÁSÁNAK ELNÖKE**

 **8542 Vaszar, Fő u. 29.**

**Előterjesztés**

**a Pápakörnyéki Önkormányzatok Feladatellátó Társulás**

**Társulási Tanács
2016. május 25-i ülésére**

**1. napirend**

Tárgy: Beszámoló a Pápakörnyéki Önkormányzatok Feladatellátó Társulása 2015. évi költségvetésének végrehajtásáról

**Tisztelt Társulási Tanács!**

Az államháztartásról szóló 2011. évi CXCV. törvényben(továbbiakban: Áht.) foglaltak alapján a költségvetés végrehatásáról zárszámadást kell készíteni, és annak jóváhagyásáról rendeletet kell alkotni.

A társulás költségvetésének összeállítására és költségvetési határozatának megalkotására, az erről történő elkülönített információ-szolgáltatásra, az előirányzat gazdálkodásra, az évközi és az év végi beszámolásra, az évközi pénzforgalmi jelentés készítésére az Áht. értelmében a helyi önkormányzatokra vonatkozó rendelkezéseket kell alkalmazni azzal, hogy a képviselő-testület hatáskörét a társulás tanácsa gyakorolja, a polgármester részére meghatározott feladatokat a társulási tanács elnöke látja el.

A Társulás 2015. évi költségvetését a Társulási Tanács 1/2015.(II.12.) határozatával fogadta el 153.175 e Ft kiadási és bevételi eredeti előirányzati főösszeggel, amely a bevételi többletek és a feladatok előirányzat igényének megfelelően - a társulási tanács döntései alapján – 178.116 e Ft-ra módosult a végrehajtás során.

Az előirányzatok alakulását és a teljesítéseket a bevételek tekintetében az 1.melléklet, a kiadások tekintetében a 2. melléklet tartalmazza részletesen. A módosított előirányzathoz viszonyítva a teljesítés a bevételi főösszeg esetében 100 %-ot, a kiadásoknál 93 %-ot mutat.

**Bevételek**

Az intézményi működési bevételek **10.064** e Ft-ban teljesültek,ami a módosított előirányzathoz viszonyítva 100 % az alábbiak szerint:

- az alkalmazottak térítésének bevétele (telefondíj) 152 e Ft,

- a házi segítségnyújtás térítési díja 9.190 e Ft,

- az orvosi ügyeleten vér- és vizeletvizsgálatból befolyt összeg 86 e Ft,

- a költségvetési számlán lévő pénzeszközök után jóváírt kamat 21 e Ft,

- továbbszámlázott szolgáltatás megtérítéséből 615 e Ft-ban realizálódott.

A társulás költségvetési támogatása86.961 e Ft-banteljesült, mely a módosított előirányzathoz képest 100 %-os teljesítést mutat.

A normatíva a Társulás szociális alapszolgáltatási, a gyermekjóléti kiadásai biztosításához került igénylésre az alábbiak szerint:

A Társulás, mint intézményfenntartó által ellátott feladatokhoz biztosított normatív hozzájárulás 75.544 e Ft-ban,

**-** a 2015. évi kereset kiegészítések fedezetére biztosított központosított támogatás 11.417 e Ft-ban teljesült.

A támogatásértékű működési bevételek147.797 e Ft-on, a módosított előirányzathoz képest 100 %-ban realizálódtak az alábbiak szerint:

- az orvosi ügyelet működtetésére 37.907 e Ft finanszírozás folyt be a TB alaptól,

- az önkormányzatok 17.324 e Ft-ot fizettek be,

- Takácsi Község Önkormányzat 1.320 e Ft központi támogatást adott át, 2014. évre vonatkozóan,

- a munkaügyi központ által folyósított bértámogatás 4.285 e Ft volt, ami 4 fő közfoglalkoztatott illetményére és járulékára nyújtott fedezetet,

Felhalmozási bevétel 7.000 e Ft,

 uniós pályázati támogatás 5.000 e Ft, gépjármű értékesítésből 2.000 e Ft.

Hitel igénybevétele gépjármű előfinanszírozásához: 5.000 e Ft

Pénzforgalom nélküli bevételek jogcímen 8.174 e Ft előző évi maradvány igénybevételére került sor.

Összességében megállapítható, hogy a társulás tárgyévi bevételei a feladatokkal összhangban biztosították a pénzügyi egyensúlyt.

A bevételi főösszeg 178.035 e Ft összegben teljesült, mely a módosított előirányzathoz viszonyítva 100 %-os teljesítést mutat.

Kiadások

A működési célú feladatok végrehajtása a tárgyévi költségvetés során biztosított volt. A 2015. évi gazdálkodás során a kiadások 154.071 Ft-tal 93 %-os teljesítést mutatnak.

A személyi juttatásokata Társulás feladatellátásához közvetlenül kapcsolódó közalkalmazottak, egyéb bérrendszer hatálya alá tartozó munkavállalók juttatásai teszik ki, mely a módosított előirányzathoz képest 100 %-on, 86.357 e Ft-ban teljesült.

A munkaadókat terhelő járulékok a személyi juttatásokat terhelő, a munkáltató által fizetendő járulékokat tartalmazza, mely 22.813 e Ft-ban, 99 %-ban teljesült.

A költségvetési engedélyezett létszámkeret – 56 fővel – 100 %-os kihasználást mutat.

A dologi kiadások között a társulás működéséhez szükséges ügyviteli kiadások, szolgáltatások, rezsiköltségek, az orvosi ügyeleti feladatellátásban részt vevő háziorvosokkal kötött közreműködői szerződés alapján fizetett ügyeleti díjak, illetve a belső ellenőrzési feladatellátás díja szerepel, mely a módosított előirányzathoz képest 37.607 e Ft-tal, ami 93 %-os teljesítést mutat.

A pénzeszközátadás, egyéb támogatás jogcímen 7.294 e Ft realizálódott, ami a módosított előirányzat 100 %-a. E jogcím az alábbi tételeket tartalmazza:

- Vaszar Község Önkormányzatának a munkaszervezet működéséhez átadott 7.194 e Ft,

- Segítő Társulás Alapítvány részére 100 e Ft alaptőke átadása.

A Társulás 2015. évi előirányzatainak teljesítését – feladatonként és kiemelt előirányzatonként – a 3. melléklet, összevont könyvviteli mérlegét az 5. melléklet, a bevételi és kiadási előirányzatok felhasználásának alakulását a 1. és 2. melléklet tartalmazza.

Hitel visszafizetése 5.000 Ft összegben teljesült.

Felhalmozási kiadásként 6.909 e Ft került kifizetésre.

Ebből: gépjárművásárlás: 6.706 e Ft

 számítógép beszerzés: 203 e Ft került kifizetésre.

Összefoglalva a Pápakörnyéki Önkormányzatok Feladatellátó Társulás 2015. évi költségvetésének végrehajtását megállapítható, hogy:

* A társulási megállapodásban vállalt feladatok a megállapodásban rögzítettek szerint ellátásra kerültek.
* A társulás gazdálkodása 2015. évben kiegyensúlyozott volt, a befolyt bevételek a folyó kiadásokra fedezetet nyújtottak, likviditási nehézségek a gazdálkodás folyamán nem merültek fel, így működési hitel felvételére nem volt szükség.
* Jelentős összegű hiány az orvosi ügyelet és a házi segítségnyújtás működtetése során keletkezett, mivel a TB által folyósított finanszírozás a kiadások 90 %-ára, a házi segítségnyújtás központi támogatása és az intézményi térítési díj a működtetés 96 %-ára nyújtott fedezetet

A TB és a központi költségvetés, intézményi térítési díj által nem finanszírozott működési hiány fedezetére a Társulás általános tartalékából került átcsoportosításra.

* A költségvetés főösszege az eredeti előirányzathoz viszonyítva 16 %-kal emelkedett év közben.
* A kiadások teljesítése a módosított előirányzatot nem érte el. A működési előirányzatok fedezetet nyújtottak a társulási tanács döntéseinek, a társulási megállapodásban és jogszabályokban előírt feladatok végrehajtására.

A társulás 2015. évi maradvány kimutatását a 6. számú melléklet szerint javasoljuk elfogadásra. A 2015. évi módosított maradvány összege 12.056 e Ft

A költségvetési általános tartalék a nem tervezett kiadásokra rendelkezésre állt. A gazdálkodás során - a kiemelt előirányzati jogcímeken belül – előirányzat túllépés nem fordult elő, a gazdálkodást veszélyeztető körülmény nem állt fenn.

A Társulás számára igénybe vehető pályázati lehetőség –közfoglalkoztatás, uniós támogatás- kihasználásával további források bevonására került sor, melyek a kötelező feladatok ellátásához biztosított normatív állami támogatások kiegészítésével hozzájárultak a hatékonyabb feladatellátáshoz.

A társulás mérlegének főösszege – 2014. évhez viszonyítva – 1 %-kal csökkent, ezen belül a nemzeti vagyonba tartozó befektetett eszközök mérleg szerinti értéke 2.5 %-kal csökkent, a saját tőke 1 %-kal csökkent (5. melléklet).

Kérem a Tisztelt Társulási Tanácsot, hogy az előterjesztést megtárgyalni és a határozati javaslatnak megfelelően elfogadni szíveskedjen.

Vaszar, 2016. május 17.

 **Varga Péter**

**elnök**

**Pápakörnyéki Önkormányzatok Feladatellátó Társulás**

**Társulási Tanács**

**…./2016. (V. 25.) határozata**

A Pápakörnyéki Önkormányzatok Feladatellátó Társulás Társulási Tanácsa az államháztartásról szóló 2011. évi CXCV. törvényben foglaltak alapján a Társulás 2015. évi költségvetése végrehajtásáról az alábbi határozatot hozza:

1. A Társulási Tanács a Pápakörnyéki Önkormányzatok Feladatellátó Társulás 2015. évi költségvetése végrehajtását az e határozat 1., 2., 3., 4., 5., 6., 7.,8.,9. mellékletei szerint

 178.035 e Ft teljesített bevétellel,

 165.980 e Ft teljesített kiadással jóváhagyja.

1. A 2015. évi költségvetés módosított pénzkészletét (maradványát) a 9. melléklet szerint 12.056 e Ft-tal jóváhagyja.

Határidő: Azonnal

Felelős: Elnök